Павлодар мұнай өңдеу зауыты — Қазақстан Энциклопедиясы
"Павлодар мұнай өңдеу зауыты — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TITLE: Павлодар мұнай өңдеу зауыты — Қазақстан Энциклопедиясы
URL: https://kk.php?title=Арнайы:Ұзын_беттер&limit=5000&offset=10000
META: "Павлодар мұнай өңдеу зауыты — Қазақстан Энциклопедиясы"|"https://kk.php?title=Арнайы:Ұзын_беттер&limit=5000&offset=10000"
TOTAL WORDS: 174
TEXT: Қазақстан Энциклопедиясы Павлодар мұнай өңдеу зауыты - күкірті аз Батыс Сібір мұнай қоспасын өңдеуге маманданған кәсіпорын. Өнімділігі жөніне Қазақстанның ең қуатты мұнай айыру кәсіпорны, акционерлік қоғам. Пайдалануға 1978 жылы берілді. Технологиялық және аумақтық жағынан әзірге транссібірлік мұнай құбырларының жүйесімен байланысты. Зауыттың жобалы қуаты - 12, 7 млн. мұнай өңдейді. Гидротазалаудың қарапайым сұлбасымен іске қосылған, өңдеуші қосымша жаңа қондырғылар 1983-1986 жылдарда іске қосылды. Зауыт А-80, А-91, АИ-95 маркалы автобензин, авиакеросин, дизель жанармайын, қазандық отынын, сұйылтылған газ, мұнай таушайырын, кокс т. шығарады. Мұнай өңдеудің тереңдігі - 80%. КСРО тарағаннан кейін зауыттың жұмысы түгелімен қазақстандық мұнайға айырбас ретінде Самарадан алынатын ресейлік мұнайға тәуелді болып қалды. Осыған байланысты, зауыттың басқару құрылымына өзгерістер енгізілді. 1997 жылы зауытты концессияға беру туралы келісімнің жеңімпазы "CCL Oil Ltd" американдық компания болып шықты да, ол зауытты үш жылға концессияға алды. Қазіргі кезде зауыт активтерінің иегері "Маңғыстаумұнайгаз" акционерлік қоғамы. Зауыттың перспективасы Қазақстанның мұнай ендіретін аймақтарын Павлодар және Шымкент мұнай өңдеу зауыттарымен жалғау мүмкіндігін жүзеге асыратын Батыс Қазақстан - Құмкөл мұнай құбырының тартылуымен байланыстырылады. Қазақстанның мұнай энциклопедиясы. 2 томдық - Алматы: "Мұнайшы" Қоғамдық қоры, 2005
